Muntfiurèin
Muntfiurèin (Montefiorino in Itagliàn, Munfiuriin coma i disne lè) l'é un paesnëin italian ad 2.172 abitant in Pruvincia ad Mòdna, a 800 m d'altësa, situe a  sud-ovest rispet a Modna. L'è, par mòd ad'dì, vüna dal capitäi dl'Apenén Mudnès. Muntfiurèin l'era al centre dela Repöblica Partisäna durante la Seconda Guera Mundiela: l'à ricevu ona medaglia d'or a e valour militer.
Muntfiurein fa part de l'Unioun di Comün dal Distàt Ceramic.
L'è su e percurs da e sentier Matilde. In cëintar dal paès a gh'è un castèll béll a bòta. In dal comun, e ghè al paes medieväl d'Arbiän (Rubbiano in Itagliàn), domine dala Peva (ona peva romantica, intituleda a la Beäda Vergine Assunta) e dala canonica vec'ia.

Al sendic l'è Mavrezi Paladin (Maurizio Paladini)

Stòria 
Zòna storicament abiteda da Liguri Friniati, ch'an controle tôta la parta d'apenin ed Modna e po anch ed Reg. Li lour i fevne parta di Liguri Orienteli (axè coma i liguri Apuani, ch'erne in Garfagnana. Con la granda invasioun celtica del IV secol prema ed Crest, che l'ha purte i Galli Boi in t'la pianüra e in t'la colina mudnès e arsäna (reggiana), ag son ste soquanti invasiouni anch' in t'la muntägna: i'an risali al fiom fin al zoni ed Muntfiurein e anch ed l'elta Val Dragun. 
Duränt la seconda guera mundiela, in t'l'estee del 1944, la zona l'è stata teatre di tänti rastrelamenti ed partigian da part dali tropi nazi-fasciste. 
Muntfiurein l'è tra le città decuredi ae valor militer per la guera e la Liberazion, insignida d'la Medaia d'or ae valor militer (Medaglia d'oro al valor Militare), e vintot fever del novcentestänta, per i sacrifeci d'la popolaziun, e per la lota di partigian.

Turism 
Essend una lucalite turistica, Muntfiurein e g'à:
-do piscini comunali (ona regulamenter e ona per i pupin)
-do campi da tennis
-ona palestra
-do camp da paloun (piò i campi dali frasioni)
-Palazat (Palazzetto dello sport), inaugure in t'l'estee 2012, con anch l'ostel

Ativite 

Ien tänti li asociaziuni chi fän dali attivitee pri turisti e abitanti lucäli. Durant tôt l'än, e GEM (grop escursionestic munfiuriin) organeza di percusri long gli antichi sentier, inturn a Muntfiurein: dala Via Bibulca alla Via Vandelli. In estee ag son dali sagri in piaza e dali seredi cultudeli organizedi da e comun. In t'l'auton, e ghè la Festa de Tartöf (Sagra del tartufo) intorn al prem ed nuambre con bancati, degustazion...

In t'la frasion ed Vederiola e ghè la Ca' d'la Carite, draverta e 15 d'otubre 1960. La fa part dali Ca'  d'la Carite fundädi da don Mario Prandi. Lè, ig' lavornen ali Carmelitäni Minuri e d'l'atra genta brisa cunsacreda.

Ligamm ad föra 

 Sit ufficiäl

Cumùn dla pruvèinsa ed Mòdna
ER_COMUNIEPAESI